Diari Oficial de la Generalitat Valenciana


Sumari del DOGV 8451, del 26-12-2018 (2018/11664)

Informació pública de la modificació puntual número 76 del PGMOU, sector Las Filipinas.
---------------------------------------------------------------------------------------

### Dades del document

Número de DOGV
:   8451

Data del DOGV
:   26-12-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/11706


Data del document
:   29-11-2018

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * pla d'urbanisme
    * administració local

Informació pública de la modificació puntual número 76 del PGMOU, sector Las Filipinas. [2018/11425]  
La Junta de Govern Local, en sessió celebrada el dia 20 de novembre de 2018, va adoptar, entre altres, el següent acord:  
Primer. Sotmetre a informació pública l'expedient modificació puntual núm. 76 del PGMOU sector Las Filipinas, consistent a donar cobertura legal a determinades parcel·les, en les quals hi ha edificacions, el títol de propietat de les quals és anterior a l'entrada en vigor del PGMOU, que compleixen els paràmetres urbanístics del sector Las Filipinas i que van ser edificades en parcel·les subdividides de la finca matriu, amb segregacions anteriors a la data d'aprovació del PGMOU, en els termes establits en l'article 57 i concordants, en relació amb el 63, tots de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, al corresponent procés de participació pública per terme de 45 dies, amb el corresponent anunci previ en el Diari Oficial de la Generalitat Valenciana i en premsa escrita de gran difusió i en la seu electrònica de l'Ajuntament.  
  
Durant aquest termini, qualsevol persona podrà comparéixer en l'expedient en l'Àrea d'Urbanisme d'aquest ajuntament situada al carrer Victorio Oliver, s/n, d'Orihuela, en horari d'oficines de 09.00 a 14.00 hores, examinar la documentació i formular, si escau, al·legacions.  
Els projectes que conformen l'expedient estaran igualment disponibles en la seu electrònica de l'Ajuntament orihuela.sedelectronica.es, òrgan substantiu per a l'aprovació del projecte de referència.  
Segon. Durant el tràmit de participació pública, es realitzaran les consultes preceptives a les administracions públiques afectades i persones interessades, i se sol·licitaran els informes dels diferents departaments i òrgans competents de les administracions conforme a la normativa reguladora de les seues respectives competències, així com, si escau, es realitzarà consulta a les empreses subministradores d'aigua, energia elèctrica, gas, telefonia i telecomunicacions, perquè emeten informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística.  
Durant aquesta fase, es podran formular al·legacions i observacions, i es podrà aportar tot tipus de documentació o mitjans de prova que s'estimen adequats en el seu suport.  
Tercer. Si, com a conseqüència d'informes i al·legacions, es pretén introduir canvis substancials en la proposta de pla, abans d'adoptar-los es comunicarà als interessats sotmetent-se a un nou període d'informació pública per termini de 20 dies, acompanyats dels informes i al·legacions que sustenten la modificació proposada; s'admetran únicament, per al seu examen i consideració, noves al·legacions referides als canvis proposats i no s'admetran les que reiteren arguments i redunden en aspectes prèviament informats.  
Quart. Remetre els anuncis, sol·licitar els informes i evacuar les consultes a què es fa referència en el present acord, en els termes i les condicions que estableix la legislació vigent.  
   
Orihuela, 29 de novembre de 2018.- L'alcalde president: Emilio Bascuñana Galiano.